LATVIJAS REPUBLIKAS MINISTRU KABINETS

2012. gada \_\_\_\_\_\_\_\_ Rīkojums Nr.\_\_\_\_\_

Rīgā (prot. Nr.\_\_\_\_\_\_.§)

**Par Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, un Valsts policijas Latgales reģiona pārvaldes telpu Daugavpils cietoksnī nomas maksai, aprīkojuma iegādei un uzturēšanas izdevumu segšanai paredzētā finansējuma precizēšanu**

1. Atbalstīt Iekšlietu ministrijas priekšlikumu par finansējuma izmaiņām:

1.1. ilgtermiņa saistībām:

1.1.1. Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs nomas maksas izdevumu segšanai valsts akciju sabiedrībai „Valsts nekustamie īpašumi” - 2014.gadā 244 817 latu apmērā (nomas maksa par 10 mēnešiem), turpmākajos 29 gados ik gadu 293 780 latu apmērā un 2044.gadā 48 963 latu apmērā (nomas maksa par diviem mēnešiem);

1.1.2. Valsts policijas Latgales reģiona pārvaldes telpu Daugavpils cietoksnī nomas maksas izdevumu segšanai valsts akciju sabiedrībai „Valsts nekustamie īpašumi” - 2013.gadā 969 953 latu apmērā (nomas maksa par 11 mēnešiem), turpmākajos 29 gados ik gadu 1 058 130 latu apmērā un 2043.gadā 88 178 latu apmērā (nomas maksa par vienu mēnesi);

1.2. uzturēšanas izdevumiem:

1.2.1. Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs uzturēšanas izdevumu segšanai 2014.gadā 45 776 latu apmērā un turpmāk ik gadu 54 932 latu apmērā;

1.2.2. Valsts policijas Latgales reģiona pārvaldes telpu Daugavpils cietoksnī uzturēšanas izdevumu segšanai 2013.gadā 54 049 latu apmērā un turpmāk ik gadu 58 963 latu apmērā;

1.3. vienreizējiem izdevumiem:

1.3.1. Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs aprīkojuma iegādei 2014.gadā 58 119 latu apmērā;

1.3.2. Valsts policijas Latgales reģiona pārvaldes telpu Daugavpils cietoksnī aprīkojuma iegādei 2013.gadā 393 269 latu apmērā.

2. Finanšu ministrijai (valsts akciju sabiedrībai "Valsts nekustamie īpašumi") nodrošināt:

2.1. Valsts ugunsdzēsības un glābšanas dienesta Cēsu ugunsdzēsības depo būvniecības Ata Kronvalda ielā 52, Cēsīs, pabeigšanu līdz 2014.gada 1.martam;

2.2. Valsts policijas Latgales reģiona pārvaldes ēku būvniecības Daugavpils cietoksnī (attīstības I posms - būvniecības 1.kārta) pabeigšanu līdz 2013.gada 6.februārim.

3. Pēc šā rīkojuma 2.punktā minēto objektu nodošanas ekspluatācijā:

3.1. Finanšu ministrijai (valsts akciju sabiedrībai "Valsts nekustamie īpašumi") triju mēnešu laikā iesniegt Iekšlietu ministrijā precizētu nomas maksas aprēķinu atbilstoši faktiskajām būvniecības, piesaistītā kapitāla un apsaimniekošanas izmaksām;

3.2. Iekšlietu ministrijai iesniegt noteiktā kārtībā Ministru kabinetā rīkojuma projektu par šā rīkojuma 1.punktā minēto ilgtermiņa saistību precizēšanu.

4. Atzīt par spēku zaudējušu Ministru kabineta 2010.gada 1.novembra rīkojumu Nr.635 "Par finansējumu Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, un Valsts policijas Latgales reģiona pārvaldes telpu Daugavpils cietoksnī nomas maksas, aprīkojuma iegādes un uzturēšanas izdevumu segšanai" (Latvijas Vēstnesis, 2010, 174.nr.).

Ministru prezidents V.Dombrovskis

Iekšlietu ministrs R.Kozlovskis

Iekšlietu ministrs R.Kozlovskis

Vīza:

Valsts sekretāre I.Pētersone-Godmane

22.10.2012 8:10

435

Kola 67219508

inga.kola@iem.gov.lv